
Text rozhodnutia
Súd: Krajský súd Nitra Spisová značka: 19Sd/184/2015 Identifikačné číslo súdneho spisu: 4015201093 Dátum vydania rozhodnutia: 19. 01. 2016 Meno a priezvisko sudcu, VSÚ: JUDr. Dana Kálnayová ECLI: ECLI:SK:KSNR:2016:4015201093.1
Uznesenie Krajský súd v Nitre v právnej veci navrhovateľa: V. M., bytom E. XX, proti odporcovi: Sociálna poisťovňa, ústredie v Bratislave, Bratislava, Ul. 29. augusta 8, o výšku invalidného dôchodku, takto
r o z h o d o l :
Krajský súd konanie vo veci z a s t a v u j e . Žiaden z účastníkov nemá právo na náhradu trov konania.
o d ô v o d n e n i e :
Odporkyňa rozhodnutím č. XXX XXX XXXX 0, zo dňa 03. 08. 2015, navrhovateľovi odňala invalidný dôchodok od 22. 07. 2014 podľa § 29 ods. 3 a § 33 ods. 2 zákona č. 100/1988 Zb. a § 263 ods. 1 a § 112 ods. 2 a 6 zákona č. 461/2003 Z. z. a rozhodnutím zo dňa 28. 07. 2015 bol navrhovateľovi priznaný invalidný dôchodok v sume 173,80 eur mesačne od 22. 07. 2014, pretože bol uznaný za invalidného podľa § 71 ods. 1 zákona č. 461/2003 Z. z. s mierou poklesu 70 %. Navrhovateľ podal voči tomuto rozhodnutiu návrh na jeho preskúmanie, v ktorom uviedol, že žiada o opätovné preskúmanie zdravotného stavu, nakoľko má nový lekársky nález. Posudkový lekár ústredia v Nitre dňa 10. 11. 2015 preskúmal zdravotný stav navrhovateľa a uznal ho za invalidného podľa § 29 ods. 3 písm. a/ zákona č. 100/1988 Zb. na účely § 33 ods. 2 zákona č. 100/1988 Zb. v znení neskorších predpisov, lebo nie je schopný vykonávať akékoľvek sústavné zamestnanie a je invalidný podľa § 71 ods. 1 zákona č. 461/2003 Z. z. v znení neskorších predpisov, lebo pre dlhodobo nepriaznivý zdravotný stav má pokles schopnosti 80 %. Podľa § 250o O. s. p., ak správny orgán, ktorého rozhodnutie súd preskúmava vydá nové rozhodnutie, ktorým návrhu celkom vyhovie, súd uznesením konanie zastaví. Keďže posudkový lekár návrhu navrhovateľa v plnom rozsahu vyhovel a uznal ho za invalidného podľa § 29 ods. 3 písm. a/ zákona č. 100/1988 Zb. na účely § 33 ods. 2 zákona č. 100/1988 Zb. v znení neskorších predpisov, lebo nie je schopný vykonávať akékoľvek sústavné zamestnanie a je invalidný podľa § 71 ods. 1 zákona č. 461/2003 Z. z. v znení neskorších predpisov, lebo pre dlhodobo nepriaznivý zdravotný stav má pokles schopnosti 80 %. O trovách konania súd rozhodol podľa § 146 ods. 1 písm. c/ a § 246c O. s. p.
Poučenie:
Proti tomto uzneseniu možno podať odvolanie do 15 dní odo dňa jeho doručenia, cestou podpísaného súdu, v dvoch vyhotoveniach. V odvolaní sa má popri všeobecných náležitostiach (§ 42 ods. 3) uviesť, proti ktorému rozhodnutiu smeruje, v akom rozsahu sa napáda, v čom sa toto rozhodnutie, alebo postup súdu považuje za nesprávny a čoho sa odvolateľ domáha.

